Pasiūlymas TARYBOS SPRENDIMAS dėl pozicijos, kurios turi laikytis Europos Sąjunga AKR ir EB Ministrų Taryboje dėl Pusiaujo Gvinėjos statuso atsižvelgiant į pataisytą AKR ir EB partnerystės susitarimą /* KOM/2010/0619 galutinis - NLE 2010/0304 */





[pic] | EUROPOS KOMISIJA | Briuselis, 2010.11.5 KOM(2010) 619 galutinis 2010/0304 (NLE) Pasiūlymas TARYBOS SPRENDIMAS dėl pozicijos, kurios turi laikytis Europos Sąjunga AKR ir EB Ministrų Taryboje dėl Pusiaujo Gvinėjos statuso atsižvelgiant į pataisytą AKR ir EB partnerystės susitarimą AIŠKINAMASIS MEMORANDUMAS Pusiaujo Gvinėja istoriškai yra 2000 m. birželio 23 d. Kotonu (Beninas) pasirašyto Afrikos, Karibų jūros ir Ramiojo vandenyno valstybių grupės narių ir Europos bendrijos bei jos valstybių narių partnerystės susitarimo (toliau – AKR ir EB partnerystės susitarimas) šalis. Pusiaujo Gvinėja kartu su kitomis AKR šalimis 2005 m. birželio 25 d. Liuksemburge pasirašė susitarimą, kuriuo ir dalies keičiamas AKR ir EB partnerystės susitarimas (toliau – pataisytas AKR ir EB partnerystės susitarimas). Remiantis jo 93 straipsnio 3 dalimi, pataisytas AKR ir EB partnerystės susitarimas įsigaliojo 2008 m. liepos 1 d., kai pataisytą susitarimą ratifikavo ES bei jos valstybės narės ir du trečdaliai AKR šalių. Susitarimo 93 straipsnio 4 dalyje nustatyta, kad susitarimą pasirašiusi AKR šalis, kuri nebaigė ratifikavimo procedūros iki susitarimo įsigaliojimo dienos, tą gali padaryti tik per 12 mėnesių nuo tos dienos. Šiam terminui pasibaigus tokia susitarimą pasirašiusi šalis turi laikytis 94 straipsnyje nustatytos prisijungimo procedūros. 2008 m. rugsėjo 12 d. Pusiaujo Gvinėja deponavo pataisyto Kotonu susitarimo ratifikavimo priemonę su išlyga dėl 11 straipsnio 6 dalies, kurioje yra nuoroda į Tarptautinį baudžiamąjį teismą (TBT). 2008 m. gruodžio 19 d. raštu Sąjunga ir jos valstybės narės atmetė šią ratifikavimo priemonę su išlyga. Taigi, ratifikavimo priemonės galiojimas nepatvirtintas. Pusiaujo Gvinėjos Prezidentas Obiang Nguema paskelbė, kad ketina iki 2009 m. birželio 30 d., nustatyto ratifikavimo termino, deponuoti pataisyto Kotonu susitarimo ratifikavimo priemones be išlygos, tačiau vėliau Parlamentas pranešė, kad dėl teisinių kliūčių negalės suteikti leidimo, kurio prašo vykdomoji valdžia, kad galėtų be išlygų ratifikuoti susitarimą. Nuo to laiko Parlamentas šio klausimo nesvarstė. 2010 m. gegužės 21 d. Europos Sąjungos Tarybos Generaliniam sekretoriatui adresuotu raštu Pusiaujo Gvinėjos Užsienio reikalų ministras Pastor Micha Ondo Bile pranešė Europos Sąjungai, kad Pusiaujo Gvinėja ketina prisijunti prie pataisyto AKR ir EB partnerystės susitarimo pagal susitarimo 94 straipsnio nuostatas. Pusiaujo Gvinėja prašo Generalinio sekretoriato tuo tarpu suteikti stebėtojos statusą, kad galėtų dalyvauti AKR ir EB partnerystės susitarimu įsteigtų jungtinių institucijų veikloje, kol bus baigtas prisijungimo procesas. Šis statusas turėtų būti suteiktas iki tol, kol Pusiaujo Gvinėjos valdžios institucijos galės pateikti prisijungimo priemones, tai yra iki 2011 m. balandžio 30 d. Todėl Europos Sąjunga turėtų priimti teigiamą poziciją dėl šio prašymo, kuris bus patvirtintas jungtinės AKR ir EB Ministrų Tarybos oficialiu sprendimu. Europos Parlamentas bus informuotas remiantis Sutarties dėl Europos Sąjungos veikimo 218 straipsnio 10 dalimi. Todėl Komisija Tarybai siūlo priimti pridedamą sprendimą. 2010/0304 (NLE) Pasiūlymas TARYBOS SPRENDIMAS dėl pozicijos, kurios turi laikytis Europos Sąjunga AKR ir EB Ministrų Taryboje dėl Pusiaujo Gvinėjos statuso atsižvelgiant į pataisytą AKR ir EB partnerystės susitarimą EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi, kadangi: 1. Remiantis jo 93 straipsnio 3 dalimi, pataisytas AKR ir EB susitarimas įsigaliojo 2008 m. liepos 1 d. 2. Pusiaujo Gvinėja, 2005 m. birželio 25 d. pasirašiusi pataisytą AKR ir EB partnerystės susitarimą, deponavo ratifikavimo priemonę su išlyga, kurią Europos Sąjunga ir jos valstybės narės atmetė. Todėl pagal 93 straipsnio 4 dalies nuostatas ratifikavimo priemonė negalioja. 3. Pataisyto AKR ir EB susitarimo 94 straipsnyje nustatyta, kad bet koks valstybės prisijungimo prašymas turi būti pateiktas AKR ir EB Ministrų Tarybai ir jos patvirtintas. 4. 2010 m. gegužės mėn. Pusiaujo Gvinėja pateikė prašymą prisijungti prie susitarimo pagal AKR ir EB partnerystės susitarimo 94 straipsnį ir prašymą gauti stebėtojos statusą, kad galėtų dalyvauti AKR ir EB partnerystės susitarimu įsteigtų jungtinių institucijų veikloje, kol bus baigtas prisijungimo procesas. 5. Reikėtų patvirtinti jungtinės AKR ir EB Ministrų Tarybos sprendimą Pusiaujo Gvinėjai suteikti stebėtojos statusą iki 2011 m. balandžio 30 d. su sąlyga, kad ši ne vėliau kaip iki minėtos datos deponuos prisijungimo aktą susitarimo depozitoriams – Europos Sąjungos Tarybos Generaliniam sekretoriatui ir AKR valstybių sekretoriatui. 6. Pagal susitarimo 15 straipsnio 4 dalį jungtinė AKR ir EB Ministrų Taryba 2010 m. birželio 21 d. Ouagadougou susitarė įgalioti Ambasadorių komitetą priimti sprendimą dėl šio klausimo. 7. Dėl šio prašymo tikslinga nustatyti poziciją, kurios AKR ir EB Ambasadorių komitete būtų laikomasi Sąjungos vardu, PRIĖMĖ ŠĮ SPRENDIMĄ: Vienintelis straipsnis Europos Sąjungos pozicija AKR ir EB Ambasadorių komitete dėl stebėtojos statuso suteikimo Pusiaujo Gvinėjai yra tokia – patenkinti šį prašymą pagal pridedamame sprendimo projekte nustatytas sąlygas. Stebėtojos statusas galios iki 2011 m. balandžio 30 d. Pusiaujo Gvinėja iki šios datos turėtų Tarybos Generaliniam sekretoriatui deponuoti prisijungimo aktą. Oficialūs AKR ir ES Ministrų Tarybos sprendimo projekto pakeitimai gali būti sutarti nereikalaujant šio sprendimo priedo pakeitimo. Priimta Briuselyje […] Tarybos vardu Pirmininkas PRIEDAS Projektas AKR ir EB Ministrų Tarybos sprendimas dėl Pusiaujo Gvinėjos statuso atsižvelgiant į pataisytą AKR ir EB partnerystės susitarimą AKR IR EB MINISTRų TARYBA, atsižvelgdama į Afrikos, Karibų jūros ir Ramiojo vandenyno grupės (toliau – AKR) valstybių narių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (Beninas) ir pataisytą 2005 m. birželio 25 d. Liuksemburge (Liuksemburgo Didžioji Hercogystė) (toliau – AKR ir EB partnerystės susitarimas)[1], ypač į jo 15 straipsnio 3 ir 4 dalis, atsižvelgdama į 2005 m. kovo 8 d. AKR ir EB Ministrų Tarybos sprendimą Nr. 1/2005 dėl AKR ir EB Ministrų Tarybos darbo tvarkos taisyklių priėmimo, ypač į jo 8 straipsnio 3 dalį, 8. Remiantis jo 93 straipsnio 3 dalimi, pataisytas AKR ir EB partnerystės susitarimas įsigaliojo 2008 m. liepos 1 d. 9. Pusiaujo Gvinėja, kuri 2005 m. birželio 25 d. pasirašė pataisytą AKR ir EB partnerystės susitarimą, deponavo ratifikavimo priemonę su išlyga, kurią Europos Sąjunga ir jos valstybės narės atmetė 2008 m. gruodžio 19 d. raštu. Todėl ratifikavimo priemonė nebuvo patvirtinta pagal 93 straipsnio 4 dalies nuostatas. 10. Pataisyto AKR ir EB susitarimo 94 straipsnyje nustatyta, kad bet koks valstybės prisijungimo prašymas turi būti pateiktas AKR ir EB Ministrų Tarybai ir jos patvirtintas. 11. 2010 m. gegužės mėn. Pusiaujo Gvinėja pateikė prašymą prisijungti prie susitarimo pagal AKR ir EB partnerystės susitarimo 94 straipsnį ir prašymą gauti stebėtojos statusą, kad galėtų dalyvauti AKR ir EB partnerystės susitarimu įsteigtų jungtinių institucijų veikloje, kol bus baigtas prisijungimo procesas. 12. Stebėtojos statusas galios iki 2011 m. balandžio 30 d. Pusiaujo Gvinėja iki tos datos turėtų deponuoti prisijungimo aktą susitarimo depozitoriams – ES Ministrų Tarybos Generaliniam sekretoriatui ir AKR valstybių sekretoriatui. 13. Pagal susitarimo 15 straipsnio 4 dalį jungtinė AKR ir EB Ministrų Taryba 2010 m. birželio 21 d. Ouagadougou susitarė įgalioti AKR ir EB Ambasadorių komitetą priimti sprendimą jos vardu, NUSPRENDĖ: 1 straipsnis Pusiaujo Gvinėjai iki 2011 m. balandžio 30 d. bus suteiktas stebėtojos statusas pagal 2000 m. birželio 23 d. Kotonu (Beninas) pasirašytą ir 2005 m. birželio 25 d. Liuksemburge (Liuksemburgo Didžioji Hercogystė) pataisytą Afrikos, Karibų jūros ir Ramiojo vandenyno (AKR) grupės valstybių ir Europos bendrijos bei jos valstybių narių partnerystės susitarimą. Pusiaujo Gvinėja iki tos datos turėtų deponuoti prisijungimo aktą susitarimo depozitoriams – ES Ministrų Tarybos Generaliniam sekretoriatui ir AKR valstybių sekretoriatui. 2 straipsnisĮsigaliojimas Šis sprendimas įsigalioja kitą dieną po jo priėmimo. Priimta Briuselyje […] AKR ir EB Ambasadorių komiteto vardu AKR ir EB Ministrų Tarybos vardu Pirmininkas [1] OL L 209, 2005 8 11; OL L 287, 2005 10 28.